Boeke vir Afrika: February 2008
GunstelingeSkrywer: Ena MurrayFormaat: Sagteband Beskrywing:Bevat die Boeke:- Verwonde Jare- Sê Groete Vir Pappa- Op Pad Na Kanaän- Die Wit KoninginEna verduidelik haar keuse as volg: "Die vier verhale in hierdie bundel het een ding gemeen: Dit gaan om die werklike lewe; van die karakters is of was werklike mense wat hulle in werklike situasies bevind het - dié soort verhaal wat my naaste aan die hart lê. Ook is persoonlike ervaring tussendeur ingevleg. Hoewel gedeeltes noodwendig uit my verbeelding geskep of aangevul moes word, kom die ou segswyse wat sê die waarheid is soms ongeloofbaarder as fiksie, hier tot sy volle reg. Daarom is dit vir my as skrywer so 'n voorreg om op my sewentigste verjaardag en in die sewe en veertigste jaar in die skrywerswêreld hierdie bundel die lig te laat sien. My opregte dank aan die uitgewer en al my duisende lojale lesers deur die jare."Koop die boek:Koop die boek aanlyn in Suid-Afrika Liasering:
'n Huis vir NadiaSkrywer: Dalene MattheeFormaat: Sagteband Beskrywing:Toe sy in standerd vier was en Kella in standerd drie, is hulle vir die eerste keer op verskillende treine gesit - sy na die kinderhuis in die Vrystaat en Kella na 'n plek vir seuns in die Oos-Kaap. Daardie dag het sy gesweer - sy sal gou grootword sodat sy vir hulle 'n huis kan koop en hulle nooit weer met die trein hoef weggestuur te word nie. Maar dit het Kella nie getroos nie. Hulle moes hom later in die trein tel en sy hande van die reling losmaak. Sy geskree en geskop het mense laat stilstaan om te kyk. "Shame," het 'n vrou gese. "Sy naam is nie Shame nie, sy naam is Kella," het sy gesnip en bygevoeg: "Ek weet, want hy's my boetie." Nadia Hamman, weggooikind wat deur die Welsynsmense grootgemaak moes word, het daardie dag 'n besluit geneem waarby sy deur al die jare daarna sou bly - om vir haar en haar broer 'n plekkie in die lewe te vind,'n veilige hawe.Maar wat maak 'n mens as die persoon rondom wie jy jou lewe opgebou het, die dag te veel van jou vra - soveel dat jy begin twyfel of jy enigiets vir hom beteken? In haar wanhoop kan Nadia haar nie eens tot Rex de Waal wend nie, al se Rex ook dat hy vir haar omgee. Want ryk Rex de Waal, die hubaarste vrygesel in die distrik, kom uit 'n vooraanstaande familie. En die lewe het Nadia al geleer dat mense se houding teenoor haar soos handomkeer verander sodra hulle die ware feite van haar lewe hoor. Koop die boek:Koop die boek aanlyn in Suid-Afrika Liasering:
Omnibus 12Skrywer: Ena MurrayFormaat: Sagteband Beskrywing:Bevat die Boeke:- Lied van die Campino's- Altaarvure op Kandavu- Koninkryk van RicardoDrie liefdesverhale met die bekoring van "lank, lank gelede". In lied van die Campino's daag Petro Malan in Portugal by haar oorlede moeder se adellike familie op, maar sy word geensins verwelkom nie. Benewens aanslae op haar lewe en die fnuiking van haar ontluikende liefde, is daar ook nog die tergende geheim van die vasgebinde en verminkte vrou bo in die Middeleeuse toring.Met Altaarvure op Kandavu verskuif die toneel na die Fidji-eilande, waarheen Marika Lubbe die ongenaakbare dr. De Wet Zandberg moet vergesel om sy dogtertjie Marietjie, 'n poliolyer, te versorg. En dan word Marietjie ontvoer.In Koninkryk van Ricardo daag jong onderwyseres Antoinette Duvenhage op die afgelee eiland St. Ronaldo op vir die vakansie van 'n leeftyd. Kort voor lank beleef sy die een intrige op die ander, en maak sy kennis met sowel liefde as haat.Koop die boek:Koop die boek aanlyn in Suid-Afrika Liasering:
Omnibus 11Skrywer: Ena MurrayFormaat: Sagteband Beskrywing:Bevat die Boeke:- Die spookvrou van Santa Catalina- Roep van die Naguil- 'n Bruid vir graaf DebussyDrie romans met die bekoring van "lank, lank gelede". In Die spookvrou van Santa Catalina knoop die avontuurlustige Juanita de Ramiro, kasteeldogter van Cadiz, die stryd aan teen boekanier en seerower. As seekaptein sal sy self sorg dat haar vader se vragskepe veiligheid bereik. En spoedig word sy 'n legende, die "spookvrou", gevrees deur elke seeman. Maar die dag toe sy De Gramont voor sy bemanning verneder, begin sy beheer verloor oor haar hart en oor haar lewe.Met Roep van die Naguil verskuif die toneel na die Kaap de Goede Hoop, na die grasieuse lewenstyl in die Kasteel. Op die hoogtepunt van 'n swierige bal staan hy skielik daar - die gemaskerde dief, die Naguil. Dit is die eerste maal dat Marlaine en die Naguil se paaie kruis. Maar helaas nie die laaste keer nie.In 'n Bruid vir graaf Debussy is Jean-Paul Debussy al dertig, die ouderdom waarop 'n Franse edelman veronderstel is om te trou en besadig te raak. Hy moet binne 'n maand 'n aanvaarbare bruid vind, anders word hy onterf. Hy kom dan ook sy bruid, Simone, op 'n stormnag in 'n herberg tee. 'n Misverstand dryf hulle egter uiteen, maar Simone besluit om haar man terug te wen.Koop die boek:Koop die boek aanlyn in Suid-Afrika Liasering: